1. ΒΑΣΙΛΙΚΟΝ ΔΙΑΤΑΓΜΑ της 11 Φεβρ./31 Μαρτ. 1932 Περί ημερολογίου μηχανής των εμπορικών πλοίων. Έχοντες υπ’ όψει την 2 παράγραφον του άρθρ.14 του Νομ. 3030 της 10 Αυγ. 1924 «περί τροποποιήσεως και συμπληρώσεως των Νόμ. 2499 και 2657, ως και άλλων Νόμων» ως και τον Νόμ. 2873 της 16 Ιουλ. 1922 «περί τροποποιήσεως και συμπληρώσεως διατάξεών τινων των Νόμων περί ναυτικού απομαχικού ταμείου», απεφασίσαμεν και διατάσσομεν: Άρθρ.1.-Παν πλοίον άνω των 10 κόρων καθαράς χωρητικότητος, κινούμενον δια μηχανικής δυνάμεως, υποχρεούται να φέρη, εκτός των ναυτιλιακών εγγράφων και βιβλίων, των καθοριζομένων δια του άρθρ. 37 του Δ/τος του 1836 «περί αστυνομίας της εμπορικής ναυτιλίας» και 315 του Εμπορικού Νόμου, και ημερολόγιον μηχανής, όμοιον τω συννημένω τω παρόντι υποδείγματι. Το υπόδειγμα τούτο τροποποιηθέν δια του Π.Δ. 31 Ιουλ./12 Αυγ. 1930 (ΦΕΚ. Α΄ 281) παρατίθεται κατωτέρω. Άρθρ.2.-Το ημερολόγιον της μηχανής, αποτελούμενον εξ εκατόν είκοσι σελίδων καθολικού, ηριθμημένων κατ’ αύξοντα αριθμόν, εκδίδεται δαπάναις του ναυτικού απομαχικού ταμείου και χορηγείται εις τα πλοία παρά των οικείων λιμενικών και προξενικών Αρχών μετά προηγουμένην παρ’ αυτών μονογράφησιν εκάστης σελίδος, επί αμέσω πληρωμή του αντιτίμου, ως τούτο καθορίζεται εκάστοτε συμφώνως προς την παρ. 3 του άρθρ. 2 του κωδικοποιημένου Νόμ. 3347 περί του ναυτικού απομαχικού Ταμείου. Το άρθρ. 2 ετροποποιήθη ως άνω δια του άρθρ. 2 του Π.Δ. 31 Ιουλ./12 Αυγ. 1930 (Φ.Ε.Κ. Α΄ 281). Άρθρ.3.-Το ημερολόγιον της μηχανής τηρείται υπό του πρώτου μηχανικού του πλοίου υποχρεουμένου να παρουσιάζη τούτο προς θεώρησιν και επικύρωσιν εις τον λιμενάρχην ή τον πρόξενον, άμα τω κατάπλω και εντός 24 ωρών εις λιμένα του εσωτερικού ή του εξωτερικού. 